Менахем Фішман

**Менахем Фішман** () — магілёўскі майстар партрэтнай і архітэктурнай фатаграфіі, фотамастак, уладальнік уласнага фотаатэлье ў Магілёве, у доме Мееровіча па вуліцы Вялікай Садовай. Быў адным з піянераў беларускай мастацкай фатаграфіі. Яго творчасць — частка культурнай спадчыны Беларусі.

## Біяграфічныя звесткі 
* У 1903 годзе ў Магілёве Менахем Фішман атрымаў ад губернскага кіраўніцтва ўзнагароды «За працу i поспех» і «За працавітасць і мастацтва». 
* У 1906 годзе на фотавыстаўцы ў Вене здымкі Фішмана атрымалі Залаты медаль.
* У 1907 годзе ў Парыжы Фішман заваяваў Гран-Пры і быў узнагароджаны Залатым медалём.

Гэтыя ўзнагароды знайшлі свае адлюстраванне ў літаграфіі на адваротным баку фотаздымкаў, якія друкаваў Фішман у сваім атэлье.

Выява:Back of the cabinet cards by Menakhem Fishman photo studio in Mogilew-on-Dnepr 1911.jpg

* У кнізе «Увесь Магілёў на Дняпры», выдадзенай у 1912 годзе, пра фотаатэлье Менахема Фішмана на Вялікай Садовай вуліцы напісана:

«Да паслуг гэтай фатаграфіі звяртаюцца ўсе казённыя і грамадскія ўстановы, якія маюць на ўвазе групавыя здымкі не лубачнага, а строга мастацкага характару, фірма ідзе за ўсімі навінкамі ў галіне фатаграфіі, зараз жа, прымаючы гэта ў сваіх працах, а зойдучы ў прыёмную залу фатаграфіі ці ў галерэю, абстаўленую па апошнім слове са ўсёй раскошай, мажлівай, вядома, для правінцыйнай фатаграфіі, наведвальнік пранікаецца запэўненнем у бездакорным выкананні замовы».

## Творчая спадчына 
* У Нацыянальным гістарычным музеі Беларусі захоўваюцца арыгіналы фатаграфій Фішмана, якія адлюстроўваюць святкаванне 200-годдзя бітвы пры Лясной, якое ўрачыста адбылося ў 1908 годзе. Гэты цыкл фота быў выдадзены ў «Памятнай кніжцы Магілёўскай губерні на 1909 год».

Выява:Mahiloŭ Railway station postcard by Menakhem Fishman.jpg|Дарэвалюцыйная паштоўка з відам на будынак вакзала Магілёва. Выданне магазіна І. і Р. ШыкЪ. Фота Менахема Фішмана. Да 1917 года.

* Таксама фатаграфіі Фішмана захоўваюцца ў зборы Магілёўскага абласнога краязнаўчага музея і ў шматлікіх прыватных калекцыях.

## Галерэя партрэаў 

Выява:Man from Mogilew-on-Dnepr by Menakhem Fishman 1911.jpg
Выява:Gymnasist Mogilew-on-Dnepr by Menakhem Fishman.jpg
Выява:Gymnasium girl Mogilew-on-Dnepr by Menakhem Fishman.jpg
Выява:Jewish family by Menakhem Fishman 1900s Mogilew.jpg
Выява:Women of Mogilew-on-Dnepr by Menakhem Fishman 1908–1917.jpg

## Літаратура 
* Фотографы земли Белорусской, 1850–1918 / А. М. Величко. – Минск, 2018.

## Спасылкі 
* [Магілёўскі краязнаўчы музей імя Раманава(https://be.wikipedia.org/wiki/%D0%9C%D0%B0%D0%B3%D1%96%D0%BB%D1%91%D1%9E%D1%81%D0%BA%D1%96_%D0%B0%D0%B1%D0%BB%D0%B0%D1%81%D0%BD%D1%8B_%D0%BA%D1%80%D0%B0%D1%8F%D0%B7%D0%BD%D0%B0%D1%9E%D1%87%D1%8B_%D0%BC%D1%83%D0%B7%D0%B5%D0%B9_%D1%96%D0%BC%D1%8F_%D0%95%D1%9E%D0%B4%D0%B0%D0%BA%D1%96%D0%BC%D0%B0_%D0%A0%D0%B0%D0%BC%D0%B0%D0%BD%D0%B0%D0%B2%D1%96%D1%87%D0%B0_%D0%A0%D0%B0%D0%BC%D0%B0%D0%BD%D0%B0%D0%B2%D0%B0). Фатаграфіі.] 
* Информационный портал MASHEKA.by.  История Могилева: фотографии и фотографы

Катэгорыя:Постаці Магілёва
Катэгорыя:Фатографы паводле алфавіта
Катэгорыя:Фатографы XIX стагоддзя
Катэгорыя:Фатографы XX стагоддзя
Катэгорыя:Фатографы Расійскай імперыі
Катэгорыя:Фатографы Беларусі